Publication: Magyar Közlöny
Issue: MK-2000-21 (Year: 2000, Number: 21)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 117

2. A szakmai vizsga részei: — írásbeli vizsga, — szóbeli vizsga, — gyakorlati vizsga. Írásbeli vizsga Az írásbeli tételek az általános katonai ismeretek témaköreiből összeállított tesztjellegű, valamint a Szaktechnika, a Számítógép katonai alkalmazása és a Szakharcászat egészét átfogó feladatokat tartalmaznak. A vizsga időtartama: 240 perc. Szóbeli vizsga Szóbeli vizsgán a hallgató az alábbi tantárgyakból húz tételt: — általános katonai kiképzés, — szaktechnika, — szakharcászat. A szóbeli vizsga kérdéseit a központi tételsor tartalmazza. A szóbeli feleletek időtartama: 15—20 perc Gyakorlati vizsga A gyakorlati vizsgafeladat az általános katonai ismeretek alaki kiképzés, általános harcászat, vegyvédelmi és műszaki ismeretek témaköreiből, illetve a REF eszközök típusismeretéből, azok kezeléséből, Morse-jelek vételéből és az okmányok vezetéséből, valamint a számítástechnikai eszközök kezeléséből tevődik össze. A vizsga időtartama: 180+240 perc. A vizsga értékelése Az írásbeli vizsgát a javítási útmutató ajánlásai szerint kell értékelni. A vizsgázó gyakorlati osztályzatát a feladatkörökre adott érdemjegyek átlaga alkotja. Szóbeli vizsgán a hallgató teljesítményeit tantárgyanként külön-külön érdemjeggyel kell értékelni. A szakmai elmélet osztályzatát az írásbeli és a szóbeli vizsgarészen kapott érdemjegyek átlaga alapján kell meghatározni.

Source: https://magyarkozlony.hu/hivatalos-lapok/65a3c82ad279819a6868c5e53b762520d71e4f48/dokumentumok/d5e61c47ec22e3e49be2b364cd4e8a170bce7c18/letoltes